CELEX: 32022R0363
Language: da
Date: 2022-01-02 00:00:00
Title: Kommissionens gennemførelsesforordning (EU) 2022/363 af 24. januar 2022 om ændring og berigtigelse af bilag IX til gennemførelsesforordning (EU) 2021/405 for så vidt angår listerne over tredjelande eller regioner heri, hvorfra det er tilladt at indføre visse fiskevarer til Unionen (EØS-relevant tekst)

4.3.2022   
               
               
                  DA
               
               
                  Den Europæiske Unions Tidende
               
               
                  L 69/40
               
            
         KOMMISSIONENS GENNEMFØRELSESFORORDNING (EU) 2022/363
         af 24. januar 2022
         om ændring og berigtigelse af bilag IX til gennemførelsesforordning (EU) 2021/405 for så vidt angår listerne over tredjelande eller regioner heri, hvorfra det er tilladt at indføre visse fiskevarer til Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b),
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (2), særlig artikel 127, stk. 2, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) 2019/625 (3) er der fastsat krav vedrørende indførsel til Unionen af sendinger af visse dyr og varer til konsum fra tredjelande eller regioner heri med henblik på at sikre, at de opfylder de gældende krav i henhold til de i artikel 1, stk. 2, litra a), i forordning (EU) 2017/625 omhandlede regler eller krav, der er anerkendt som værende mindst ækvivalente (ligestillede) hermed. Navnlig gælder det, at indførsel til Unionen af disse varer og dyr er underlagt kravet om, at de kommer fra et tredjeland eller en region heri, der er opført på en liste i overensstemmelse med artikel 126, stk. 2, litra a), i forordning (EU) 2017/625.
                  
               
                     (2)
                  
                  
                     Ved Kommissionens gennemførelsesforordning (EU) 2021/405 (4) er der fastlagt lister over tredjelande og regioner heri, hvorfra det er tilladt at indføre visse dyr og varer til konsum til Unionen, jf. artikel 126, stk. 2, litra a), i forordning (EU) 2017/625. Bilag IX til nævnte forordning indeholder listen over tredjelande eller regioner heri, hvorfra det er tilladt at indføre sendinger af visse fiskevarer til Unionen, herunder fiskevarer fra akvakultur.
                  
               
                     (3)
                  
                  
                     I Kommissionens gennemførelsesafgørelse (EU) 2022/367 (5) opføres Belarus, Israel (6), Moldova, Schweiz, Tyrkiet, De Forenede Arabiske Emirater, og Uruguay i bilaget til Kommissionens afgørelse 2011/163/EU (7) for underkategorien »kaviar (produkt af fisk)« i kategorien »akvakulturprodukter«. Disse tredjelande bør derfor opføres i bilag IX til gennemførelsesforordning (EU) 2021/405 med bemærkningen »Akvakultur: kaviar (produkt af fisk)«.
                  
               
                     (4)
                  
                  
                     Canada, Kina og USA var tidligere opført for »akvakultur« i bilaget til afgørelse 2011/163/EU og eksporterede kaviar fra akvakulturbrug på dette grundlag. Den overvågningsplan for restkoncentrationer i fisk, som de fremlagde, var i overensstemmelse med de generelle EU-krav for akvakultur og omfattede også kaviar. Disse tredjelande blev derfor taget af listen for »produkter af fisk (dvs. kaviar)« i bilaget til afgørelse 2011/163/EU som ændret ved gennemførelsesafgørelse (EU) 2021/2315. I gennemførelsesafgørelse (EU) 2022/367 opføres Canada, Kina og USA i bilaget til afgørelse 2011/163/EU for underkategorien »kaviar (produkt af fisk)« i kategorien »akvakulturprodukter«. Disse tredjelande bør derfor opføres i bilag IX til gennemførelsesforordning (EU) 2021/405 for alle fiskevarer i kategorien akvakultur.
                  
               
                     (5)
                  
                  
                     Oman blev fjernet fra listen over støtteberettigede lande for akvakulturprodukter i bilaget til afgørelse 2011/163/EU ved Kommissionens gennemførelsesafgørelse (EU) 2021/2315 (8), da Omans godkendte plan for overvågning af restkoncentrationer ikke var tilfredsstillende. Oman blev fjernet fra bilag IX til gennemførelsesforordning (EU) 2021/405 ved Kommissionens gennemførelsesforordning (EU) 2022/34 (9) for akvakulturprodukter, men også, utilsigtet, for vildfisk, som ikke kræver en plan for overvågning af restkoncentrationer. Derfor skal oplysningerne om Oman for vildfisk i bilag IX til gennemførelsesforordning (EU) 2021/405 berigtiges.
                  
               
                     (6)
                  
                  
                     Bilag IX til gennemførelsesforordning (EU) 2021/405 bør derfor ændres og berigtiges.
                  
               
                     (7)
                  
                  
                     Med henblik på at mindske handelsforstyrrelser og sikre retssikkerhed og sammenhæng med afgørelse 2011/163/EU bør denne forordning træde i kraft hurtigst muligt.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag IX til gennemførelsesforordning (EU) 2021/405 ændres som angivet i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 31 af 1.2.2002, s. 1.
         
            (2)  EUT L 95 af 7.4.2017, s. 1.
         
            (3)  Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
         
            (4)  Kommissionens gennemførelsesforordning (EU) 2021/405 af 24. marts 2021 om fastlæggelse af lister over tredjelande og regioner heri, hvorfra det er tilladt at indføre visse dyr og varer til konsum til Den Europæiske Union, jf. Europa-Parlamentets og Rådets forordning (EU) 2017/625 (EUT L 114 af 31.3.2021, s. 118).
         
            (5)  Kommissionens gennemførelsesafgørelse (EU) 2022/367 af 2. marts 2022 om ændring af afgørelse 2011/163/EU om godkendelse af tredjelandes planer forelagt i henhold til artikel 29 i Rådets direktiv 96/23/EF (se side 107 i denne EUT).
         
            (6)  I det følgende forstået som Staten Israel bortset fra territorierne under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden.
         
            (7)  Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (EUT L 70 af 17.3.2011, s. 40).
         
            (8)  Kommissionens gennemførelsesafgørelse (EU) 2021/2315 af 17. december 2021 om ændring af afgørelse 2011/163/EU om godkendelse af tredjelandes planer forelagt i henhold til artikel 29 i Rådets direktiv 96/23/EF (EUT L 464 af 28.12.2021, s. 17).
         
            (9)  Kommissionens gennemførelsesforordning (EU) 2022/34 af 22. december 2021 om ændring af bilag III, VIII, IX og XI til gennemførelsesforordning (EU) 2021/405 for så vidt angår listerne over tredjelande eller regioner heri, hvorfra det er tilladt at indføre visse typer vildtlevende fjervildt til konsum, af sendinger af visse toskallede bløddyr, pighuder, sækdyr og havsnegle og af visse fiskevarer og af frølår og snegle til Unionen og om ophævelse af beslutning 2007/82/EF (EUT L 8 af 13.1.2022, s. 1).
      
      
         
            BILAG
            I bilag IX til gennemførelsesforordning (EU) 2021/405 foretages følgende ændringer:
            
                        a)
                     
                     
                        Oplysningerne vedrørende De Forenede Arabiske Emirater affattes således:
                        
                                    »AE
                                 
                                 
                                    De Forenede Arabiske Emirater
                                 
                                 
                                    Akvakultur: fisk og kaviar (produkt af fisk)
                                    Kun råvarer enten fra medlemsstater eller fra andre tredjelande, der er godkendt med henblik på indførsel af sådanne råvarer til Unionen«
                                 
                              
                  
                        b)
                     
                     
                        Oplysningerne vedrørende Belarus affattes således:
                        
                                    »BY
                                 
                                 
                                    Belarus
                                 
                                 
                                    Akvakultur: fisk og kaviar (produkt af fisk)«
                                 
                              
                  
                        c)
                     
                     
                        Oplysningerne vedrørende Canada affattes således:
                        
                                    »CA
                                 
                                 
                                    Canada  (*1)
                                    
                                 
                                 
                                     
                                 
                              
                  
                        d)
                     
                     
                        Oplysningerne vedrørende Schweiz affattes således:
                        
                                    »CH
                                 
                                 
                                    Schweiz  (*2)
                                    
                                 
                                 
                                    Akvakultur: fisk og kaviar (produkt af fisk)
                                 
                              
                  
                        e)
                     
                     
                        Oplysningerne vedrørende Kina affattes således:
                        
                                    »CN
                                 
                                 
                                    Kina  (*3)
                                    
                                 
                                 
                                     
                                 
                              
                  
                        f)
                     
                     
                        Oplysningerne vedrørende Israel affattes således:
                        
                                    »IL
                                 
                                 
                                    Israel  (*4)
                                    
                                 
                                 
                                    Akvakultur: fisk og kaviar (produkt af fisk)
                                 
                              
                  
                        g)
                     
                     
                        Oplysningerne vedrørende Moldova affattes således:
                        
                                    »MD
                                 
                                 
                                    Moldova
                                 
                                 
                                    Akvakultur: fisk og kaviar (produkt af fisk)«
                                 
                              
                  
                        h)
                     
                     
                        Følgende oplysninger indsættes mellem oplysningerne for New Zealand og Panama:
                        
                                    »OM
                                 
                                 
                                    Oman
                                 
                                 
                                    Kun fra vildtlevende bestande«
                                 
                              
                  
                        i)
                     
                     
                        Oplysningerne vedrørende Tyrkiet affattes således:
                        
                                    »TR
                                 
                                 
                                    Tyrkiet
                                 
                                 
                                    Akvakultur: fisk og kaviar (produkt af fisk)«
                                 
                              
                  
                        j)
                     
                     
                        Oplysningerne vedrørende USA affattes således:
                        
                                    »US
                                 
                                 
                                    USA  (*5)
                                    
                                 
                                 
                                     
                                 
                              
                  
                        k)
                     
                     
                        Oplysningerne vedrørende Uruguay affattes således:
                        
                                    »UY
                                 
                                 
                                    Uruguay
                                 
                                 
                                    Akvakultur: fisk og kaviar (produkt af fisk)«
                                 
                              
                  
               (*1)  Disse tredjelande eller regioner heri kan eksportere alle typer fiskevarer (fisk, kaviar (produkt af fisk) og krebsdyr)«
            
               (*2)  I overensstemmelse med aftalen af 21. juni 1999 mellem Det Europæiske Fællesskab og Det Schweiziske Forbund om handel med landbrugsprodukter (EFT L 114 af 30.4.2002, s. 132)«
            
               (*3)  Disse tredjelande eller regioner heri kan eksportere alle typer fiskevarer (fisk, kaviar (produkt af fisk) og krebsdyr)«
            
               (*4)  I det følgende forstået som Staten Israel bortset fra territorierne under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden«
            
               (*5)  Disse tredjelande eller regioner heri kan eksportere alle typer fiskevarer (fisk, kaviar (produkt af fisk) og krebsdyr)«